CELEX: 62017CA0650
Language: sl
Date: 2020-04-30 00:00:00
Title: Zadeva C-650/17: Sodba Sodišča (četrti senat) z dne 30. aprila 2020 (predlog za sprejetje predhodne odločbe Bundespatentgericht – Nemčija) – Royalty Pharma Collection Trust/Deutsches Patent- und Markenamt (Predhodno odločanje – Intelektualna in industrijska lastnina – Uredba (ES) št. 469/2009 – Dodatni varstveni certifikat za zdravila – Pogoji za pridobitev – Člen 3(a) – Pojem „izdelek, varovan z veljavnim osnovnim patentom“ – Merila presoje)

20.7.2020   
            
            
               SL
            
            
               Uradni list Evropske unije
            
            
               C 240/2
            
         
      Sodba Sodišča (četrti senat) z dne 30. aprila 2020 (predlog za sprejetje predhodne odločbe Bundespatentgericht – Nemčija) – Royalty Pharma Collection Trust/Deutsches Patent- und Markenamt
      (Zadeva C-650/17) (1)
      
      (Predhodno odločanje - Intelektualna in industrijska lastnina - Uredba (ES) št. 469/2009 - Dodatni varstveni certifikat za zdravila - Pogoji za pridobitev - Člen 3(a) - Pojem „izdelek, varovan z veljavnim osnovnim patentom“ - Merila presoje)
      (2020/C 240/02)
      Jezik postopka: nemščina
      
         Predložitveno sodišče
      
      Bundespatentgericht
      
         Stranki v postopku v glavni stvari
      
      
         Tožeča stranka: Royalty Pharma Collection Trust
      
         Tožena stranka: Deutsches Patent- und Markenamt
      
         Izrek
      
      
                  1.
               
               
                  Člen 3(a) Uredbe (ES) št. 469/2009 Evropskega parlamenta in Sveta z dne 6. maja 2009 o dodatnem varstvenem certifikatu za zdravila je treba razlagati tako, da je izdelek varovan z veljavnim osnovnim patentom v smislu te določbe, če ustreza splošni funkcijski opredelitvi, uporabljeni v enem od zahtevkov osnovnega patenta, in nujno izhaja iz izuma, varovanega s tem patentom, ne da bi bil individualiziran kot konkretna izvedbena različica, ki jo je treba izpeljati iz nauka navedenega patenta, pod pogojem, da ga lahko strokovnjak glede na vse elemente, razkrite z istim patentom, konkretno identificira na podlagi svojega splošnega znanja na zadevnem področju na datum vložitve ali datum prednostne pravice osnovnega patenta ter na podlagi tehničnega stanja na ta datum.
               
            
                  2.
               
               
                  Člen 3(a) Uredbe št. 469/2009 je treba razlagati tako, da izdelek ni varovan z veljavnim osnovnim patentom v smislu te določbe, če je bil kljub temu, da spada v funkcijsko opredelitev, podano v zahtevkih tega patenta, v okviru samostojne inventivne dejavnosti razvit po datumu vložitve prijave za osnovni patent.
               
            
         (1)  UL C 52, 12.2.2018.